জাতীয় শিক্ষক ফোরাম

জাতীয় শিক্ষাক ফোরাম ইসলামী আন্দোলন বাংলাদেশের শিক্ষক ইউনিয়ন। ২০২৪ সালের ১৯ জানুয়ারিতে সংগঠনটির সেমিনারের এক বক্তার বক্তব্যের মাধ্যমে ২০২৪ শরীফা গল্প বিতর্কের জন্ম হয়, পরবর্তীতে পাঠ্যবই থেকে শরীফা গল্প বাদ দেওয়া হয়। সংগঠনটি প্রতিষ্ঠার পর থেকেই ইসলামি শিক্ষা ব্যবস্থা প্রণয়নয়ের জন্য দাবি জানিয়ে আসছে। বর্তমানে সংগঠনের কেন্দ্রীয় সভাপতি হিসাবে অধ্যাপক নাসির উদ্দিন খান এবং সাধারণ সম্পাদক হিসাবে আবদুস সবুর দায়িত্ব পালন করছেন।

 ইতিহাস 
১৬ জানুয়ারি ২০১৫ সালে সকল ক্ষেত্রের শিক্ষকদের এক প্ল্যাটফর্মে একত্রিত করার লক্ষ্যে ইসলামী আন্দোলন বাংলাদেশের উদ্যোগে জাতীয় শিক্ষক ফোরাম গঠন করা হয়েছিল। দেশের শিক্ষাবিদ, বুদ্ধিজীবী এবং আধ্যাত্মিক নেতাদের পরামর্শ এবং তত্ত্বাবধানে এই উদ্যোগটি নেওয়া হয়।

 কার্যক্রম সমূহ 
২০২২ সালে করোনা মহামারির কারণে "ধর্ম ও নৈতিক শিক্ষা" পরীক্ষা থেকে বাদ দেওয়া হলে সংগঠনটি এই কাজের সমালোচনা করে। আগস্ট ২০২৩ সালে সংগঠনটি সকল এবতেদায়ী মাদ্রাসা জাতীয়করণের দাবিতে সারা দেশের মানববন্ধন কর্মসূচি পালন করে।

১৮ জানুয়ারি ২০২৪ ঢাকায় বর্তমান কারিকুলামে নতুন পাঠ্যপুস্তক: বাস্তবতা ও ভবিষ্যৎ" শীর্ষক একটি সেমিনার আয়োজন করে। একই সালের ১০ মে সংগঠনটি শিক্ষা কারিকুলাম-২০২১ বাতিল করতে বলে এবং নিজেরা ১০ দফা পরামর্শ প্রদান করে।

২০২৫ সালের ১০ মে সংগঠনটি জাতীয় প্রেসক্লাবে এক সেমিনার আয়োজন করে, তারা ইসলামি পণ্ডিতদের নিয়ে একটি শিক্ষা সংস্কার কমিশন গঠন, শিক্ষা ব্যবস্থা জাতীয়করণসহ মোট ১৬টি দাবি উপস্থাপন করেন।

সেপ্টেম্বর ২০২৫ সালে সংগঠনটি প্রাথমিক বিদ্যালয়গুলোতে ধর্মীয় শিক্ষা এবং ধর্মীয় শিক্ষক নিয়োগের দাবিতে সোচ্চার হয়ে উঠে। এই দাবিতে তারা একাধিক মানববন্ধন ও বিক্ষোভ কর্মসূচি পালন করেছে। এই মাসেই কেন্দ্রীয় উদ্যোগের মাধ্যমে দেশব্যাপী শিক্ষক প্রশিক্ষণ কর্মশালা আয়োজন করা হয়েছিলো।

 তথ্যসূত্র 

 বহিঃসংযোগ 

 অফিশিয়াল ওয়েবসাইট

বিষয়শ্রেণী:ইসলামী আন্দোলন বাংলাদেশ
বিষয়শ্রেণী:বাংলাদেশের রাজনৈতিক দলের শিক্ষক শাখা
বিষয়শ্রেণী:শিক্ষকদের সংগঠন
বিষয়শ্রেণী:২০১৫-এ প্রতিষ্ঠিত সংগঠন
বিষয়শ্রেণী:২০১৫-এ বাংলাদেশে প্রতিষ্ঠিত